b'\n_START_ARTICLE_\nMalik Hyltoft\n_START_PARAGRAPH_\nLars Malik Hyltoft Petersen (f\xc3\xb8dt 16. januar 1963) er en dansk rollespiller, forfatter, l\xc3\xa6rer (cand.mag. i engelsk og japansk) og efterskoleforstander.\n_START_SECTION_\nRollespil\n_START_PARAGRAPH_\nMalik Hyltoft har gennem en \xc3\xa5rr\xc3\xa6kke v\xc3\xa6ret aktiv og markant rollespiller og har forfattet en lang r\xc3\xa6kke scenarier og sammen med Palle Schmidt udgivet rollespilssystemet Fusion.\n_START_SECTION_\nSkole\n_START_PARAGRAPH_\nMalik Hyltoft var medstifter af og 2006-9 viceforstander for \xc3\x98sterskov Efterskole i Hobro, og fors\xc3\xb8gte dern\xc3\xa6st at oprette en rollespilsefterskole ("Elverskud Efterskole") \xc3\xb8st for Storeb\xc3\xa6lt, men det mislykkedes. 2010 blev Malik Hyltoft forstander p\xc3\xa5 Osted Fri- og Efterskole.'